Dette var Trygve Hegnars leder i Finansavisen tirsdag 24. mai 2016.Alle miljøvernorganisasjonene var rasende da olje- og energiminister Tord Lien forleden delte ut nye konsesjoner for oljeleting i Barentshavet. De mener at tiden for norsk produksjon av olje og gass egentlig er gått ut på dato, og da blir det selvmotsigende at det gis mulighet til å lete etter mer olje og gass på norsk sokkel.Vi vet ikke om det er statsminister Erna Solberg eller olje- og energiminister Tord Lien som har sagt det, men det er fra regjeringens side sagt at den som skal slukke lyset på norsk sokkel, ikke er født ennå.Det kan vi slutte oss til.Oljealderen er ikke over, og skal ikke bygges ned, og den vil være fundamentet for den norske velferdsstaten i flere generasjoner til.Hvis vi ser verden rundt oss, så er det åpenbart at behovet for fossil energi vil øke i årene fremover, selv om både solenergi, bølgekraft og vindmøller vil gi et lite bidrag.Ser man bare på de 200 flyene Norwegian har bestilt for de neste årene, og tenker oss hva resten av verdens flyselskaper har bestilt, så skjønner man at behovet for flybensin ikke vil gå ned, men kraftig opp. Og det selges biler, verden over, som drives av fossilt brennstoff som aldri før.Det er bare i Norge vi lever i en illusjon om at verdens biler går på elektrisk kraft. Det blir flere, men det spiller nesten ingen rolle i det globale klimaregnskapet.Da det forleden kom frem at de samlede klimagassutslippene i Norge faktisk økte i fjor, sprakk (nesten) Bellonas leder Frederic Hauge. Han sa at «vi er mer enn noen gang en nasjon av gassomane og petroholikere. Fra nå av kommer man til å få spysmak i munnen hver gang man hører regjeringen snakke om det grønne skifte».Bellona-lederen mener derfor at oljen og gassen i Barentshavet «skal bli værende i bakken».Det er et logisk syn hvis man mener at verden ikke lenger skal bruke fossil energi, men det er ingen som hører på miljøbevegelsen i denne sammenheng. De overdriver og lever i sin egen verden.Forbundsleder Leif Sande i Industri Energi henger bjellen på katten, når han sier at «det er en stor debatt om dette, men realiteten er at Norge spiller en forsvinnende liten rolle i det globale bildet. Da må man reise til land som Kina og India, og bidra til klimatiltak som virkelig monner. Miljøbevegelsen har kjørt seg inn på et spor med overdreven vekt på norske forhold».Sikkert til stor irritasjon for Hauge og de andre som spyr, sier Leif Sande at «det grønne skiftet er så langt et konstruert begrep uten annet innhold enn å legge ned industri. Jeg har sagt at en ‘grønn’ omstilling betyr omstilling fra olje til Nav. Det er nesten ikke troverdige prosjekter for sysselsetting i det såkalte grønne skiftet. Noen få vindmøller her og en solcellefabrikk der kan ikke erstatte olje- og gassvirksomheten».Dette har Leif Sande helt rett i, og det er ikke bare miljøbevegelsen som lever i en boble. Venstre-lederen Trine Skei Grande satser også alt på det grønne skiftet.Den nye oljealderen i Barentshavet vil ikke komme raskt. Det tar mange år med leting, funn, testing og bygging av installasjoner før det det kommer en eneste dråpe olje.Kanskje snakker vi om 10 år og mer.Ingen kommer til å slukke lyset.